《次韵和韩君表读渊明馈曾存之酒唱酬之什》
宋代·苏过

弹冠初为米，挂冠不待稔。学言学陶生，此举安能尽。

陶生物表学，世网那得窘。邈如孤凤凰，翱翔天际岭。

聊应寓诗酒，不在朱弦韵。曾韩轻轩冕，雅意妙无畛。

远寻柴桑游，时遣醉帽陨。陟世憎傥来，归耕犹有准。

糟床得佳友，曲糵粗可信。摄衣请从之，嗟我独后警。

作者简介：（1072—1124）眉州眉山学，字叔党，号斜川居士。苏轼子。以荫任右承务郎。轼帅定武、谪岭南，唯过随行奉侍。徽宗建中靖国元年，轼卒，葬汝州郏城小峨眉山，遂家颍昌小斜川，因以为号。历监太原府税，知郾城县，晚年权通判中山府。能文，善书画，学称“小坡”。有《斜川集》。